Greint hefur verið frá því að samkvæmt starfslokasamningi verði hann á óskertum launum og starfskjörum fram í lok júní árið 2021 . Að því loknu verður hann á biðlaunum fram til ársloka og fær útgreitt áunnið orlof í janúar 2022 . Ráðherra ekki heimilt að víkja Haraldi úr embætti Í svari ráðuneytisins kemur fram að ríkislögreglustjóri eigi að baki langan embættisferil og njóti því mikilla réttinda . Eru embættismenn sagðir njóta sérstaklega ríkrar réttarverndar á grundvelli stjórnarskrárinnar og ákvæða í lögum um réttindi og skyldur ríkisstarfsmanna . „ Ósk HJ um lausn og starfslokasamning verður að skoða í ljósi allra aðstæðna . Upp var komin erfið staða innan lögreglunnar ( vantraustsyfirlýsing ) . HJ ákvað að stíga fram og það frumkvæði er lykill að lausn þess vanda ásamt áformum um sérstakt lögregluráð . “ Áslaug Arna Sigurbjörnsson dómsmálaráðherra mun fjalla um málefni lögreglu á blaðamannafundi klukkan 13 í dag í Ráðherrabústaðnum .